Udgangspunktet er, at eksisterende lokale forhåndsaftaler (om fx funktionstillæg til en bestemt gruppe af medarbejdere) flyttes med over til den nye arbejdsplads. Det er dog vigtigt, at du som TR skaber klarhed om dette med ledelsen.
Vær også opmærksom på, at der kan være aftaler i det nye ressortministerium, som kan være mere favorable for HK-medarbejderne. Hvis det er tilfældet, kan der eventuelt være en interesse i at opsige de gamle aftaler (husk at være opmærksom de regler for opsigelse, der gælder for den pågældende aftale).